钦定古今图书集成/明伦汇编/闺媛典/第259卷 > 王极中妻戴氏
## 钦定古今图书集成/明伦汇编/闺媛典/第259卷 > 王极中妻戴氏

按《霍丘县志》：“戴氏，王极中妻。夫亡，氏年二十七，矢志
不移，抚孤政纯。及冠，以勇力入武庠，氏垂泣教之曰：
‘两世孀媪，所视惟汝。汝乃身习凶危，即以此得万户
侯，非吾意也’。纯拜泣受命，去之。习文事，为名诸生。无
何，寇至，纯与媳汪氏依母侧不去。贼欲杀氏，纯婉转
哀乞，愿以夫妇代母。贼义而舍之，卒免于难。氏寝疾”，
纯亲侍汤药，潜吁上帝，捐躯延母寿。其笃孝类如此，
皆慈节有以成之也。崇祯十六年，绣衣廉其实，疏闻
旌表。